ନୂଆଦିଲ୍ଲୀଃ ଶନିବାର ସାରା ଦେଶ ଯେତେବେଳେ ୭୪ତମ ସ୍ୱାଧୀନତା ଦିବସ ପାଳନ କରୁଥିଲା। ଏହି ସମୟରେ ସନ୍ଧ୍ୟାରେ ହଠାତ୍ ଅବସର ଘୋଷଣା କରି ସମସ୍ତଙ୍କୁ ଚକିତ ଦେଇଥିଲେ ଭାରତୀୟ କ୍ରିକେଟ୍ ଦଳର ଅଧିନାୟକ ମହେନ୍ଦ୍ର ସିଂ ଧୋନି। ଧୋନିଙ୍କ ଏହି ନିଷ୍ପତ୍ତି ତାଙ୍କର ଅଗଣିତ ପ୍ରଶଂସକଙ୍କୁ ଭାବୁକ କରିଦେଇଥିଲା। ଖାଲି ପ୍ରଶଂସକ ନୁହେଁ, ଗୃହମନ୍ତ୍ରୀ ଅମିତ ଶାହଙ୍କ ପାଖରୁ ଆରମ୍ଭ କରି ବି-ଟାଉନର ଅନେକ କଳାକାର ମଧ୍ୟ କ୍ରିକେଟ ପାଇଁ ଧୋନିଙ୍କ ଯୋଗଦାନକୁ ଦେଶ କେବେ ଭୁଲିବ ନାହିଁ ବୋଲି ମତ ରଖିଛନ୍ତି।
